**Osnovna škola Josipa Zorića**, Josipa Zorića 86, Dugo Selo, (u nastavku teksta: Škola), zastupana po ravnateljici Mari Mamuzi, dipl. defektolog

i

**Roditelj** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Dugo Selo,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( u nastavku teksta: Roditelj), sklapaju

**U G O V O R**

**o ostvarivanju programa produženog boravka**

**Članak 1.**

Škola se obvezuje organizirati program produženog boravka za **učenika/cu** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz Dugog Sela, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

u vremenu od 12,30 do 17,30 sati **za školsku godinu 2018./2019**.

**Članak 2.**

Program produženog boravka Škola organizira kao program učenja i slobodnog vremena.

U organiziranom samostalnom radu učenici pod vodstvom učitelja izrađuju domaće zadaće, samostalno uče, izvode istraživačke projekte, rekreiraju se i izrađuju ostale zadatke.

**Članak 3.**

Program iz članka 2. ovog Ugovora, koji dnevno uključuje 3 obroka, Škola organizira radnim danom od ponedjeljka do petka.

**Članak 4.**

Roditelj se obvezuje da će plaćati troškove prehrane za 3 (tri) obroka dnevno u iznosu od 18,00 kuna (po danu), te sufinanciranje stručnog voditelja u iznosu od \_\_\_\_\_\_\_\_ kuna mjesečno, odnosno za mjesece srpanj i kolovoz sufinanciranje stručnog voditelja u iznosu od \_\_\_\_\_\_\_\_ kn mjesečno.

**Članak 5.**

Roditelj se obvezuje da će utvrđeni iznos sudjelovanja u cijeni prehrane te sufinanciranje stručnog voditelja iz članka 4. ovog Ugovora uplaćivati najkasnije do 15-tog dana u mjesecu za prethodni mjesec, na žiro-račun Škole HR3423600001102124331, počevši od 3. rujna 2018.

Ukoliko roditelj ne podmiri dospjelu obvezu u roku utvrđenom stavkom 1. ovog članka, obračunavat će mu se zatezna kamata sukladno Zakonu.

**Članak 6.**

Ako učenik tijekom školske godine 2018./2019. prelazi u drugu osnovnu školu, roditelj je dužan do izdavanja prijepisa ocjena platiti sve dospjele troškove produženog boravka.

**Članak 7.**

Ako učenik ne sudjeluje u ostvarivanju programa produženog boravka dulje od 5 dana, roditelj je dužan obavijestiti Školu o razlozima izostanka učenika.

Škola je dužna za učenika koji je opravdano izostao iz programa produženog boravka obračunati cijenu prehrane sukladno članku 4. ovog Ugovora temeljenu na broju dana u kojima je učenik sudjelovao u programu produženog boravka.

**Članak 8.**

Škola može otkazati organiziranje produženog boravka za učenika/cu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ukoliko roditelj ne plati dospjele troškove programa najkasnije u roku od 30 dana od dana dospijeća obveze.

Ovaj Ugovor Škola može raskinuti u slučaju da učenik svojim ponašanjem čini veće povrede Kućnog reda škole.

Otkazni rok u slučajevima iz stavka 1. i 2. ovog članka iznosi 7 dana, a potraživanja iz ovog Ugovora naplatit će sudskim putem.

**Članak 9.**

Ovaj Ugovor Roditelj može raskinuti jedino u slučaju promjene mjesta prebivališta.

U slučaju raskida ovog Ugovora iz razloga navedenih u stavku 1. ovog članka, Roditelj je dužan podmiriti svoje obveze prema Školi, nastale do trenutka raskida Ugovora.

**Članak 10.**

Ugovorne stranke su suglasne da za sve što nije utvrđeno ovim Ugovorom vrijede zakonske odredbe, odnosno podzakonski propisi i odredbe općih akata Grada Dugog Sela i Škole kojima je reguliran program produženog boravka i ostvarivanje prava i obveza Škole i roditelja.

**Članak 11.**

Za slučaj spora nadležan je stvarno nadležni sud u Dugom Selu.

**Članak 12.**

Ovaj Ugovor sačinjen je u dva istovjetna primjerka od kojih se jedan uručuje roditelju, a drugi ostaje Školi.

**KLASA: 602-02/18-01/321**

**URBROJ: 238/07-07-18-01**

U Dugom Selu \_\_\_\_\_\_\_\_\_\_\_\_\_\_\_\_\_\_\_\_\_\_

 Roditelj: Osnovna Škola Josipa Zorića

Ravnateljica Mara Mamuza, dipl. defektolog

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_